Beskerm jou persoonlike inligting « Informasietegnologie
« OneDrive for Business: Anonieme deel van lêers
(English) PHISHING: "Your Email Account Has Been Compromise" »
Beskerm jou persoonlike inligting
Data Privacy Day, vind elke jaar op 28 Januarie plaas en is 'n internasionale poging om individue en besighede te bemagtig om privaatheid te beskerm, respekteer en ook om vertroue te bou.
Verlede jaar was daar verskeie omvangryke databreuke regoor die wêreld en vervolgens is daar 'n groter bewustheid om informasie te beskerm.
Maar hoekom moet ons omgee oor ons inligting?
Met nuwe verwikkelinge soos die Internet of Things, `n fenomeen wat toestelle by die huis, werk en skool verbind, staan ons op die drumpel van nuwe tegnologie Hoewel hierdie vooruitgang matelose geleenthede bied, beteken dit ook dat ons as gebruikers moet leer om ons inligting te beskerm en beveilig. Binne 'n oogwink is jy deesdae verbind aan die res van die wêreld, maar dieselfde toestelle samel terselfdertyd inligting oor jou en jou familie in.
Hoeveel inligting deel jy daagliks aanlyn? Ons bestee die grootste gedeelte van ons dag op die internet en alles wat ons doen word opgeneem en gedokumenteer deur ons toestelle. Hierdie versamelde data word vir 'n onbepaalde tyd gestoor en kan enige tyd gebruik word.
Die National Cyber Security Alliance in Amerika gee die volgende wenke:
Persoonlike inligting is soos geld: ken die waarde daarvan en pas dit op.
Wees bedag op wie jou inligting kry en hoe webwerwe en toepassings dit insamel. Verwyder die toepassings wat jy nie gebruik nie, sorg dat die ander op datum is en kyk gereeld na jou toepassings se verstellings.
Dink mooi voor jy iets oor jouself of iemand anders aanlyn plaas. Hersien gereeld jou vriende op sosiale netwerke en kontaklyste.
Bestuur jou aanlynteenwoordigheid.
Stel die privaatheid- en sekuriteitsverstellings op webwerwe en toepassings na gelang van jou behoeftes. Jy hoef nie altyd alles met almal te deel nie.
Beskerm jou aantekenbesonderhede.
Maak seker jou rekening is sekuur. Moenie slegs 'n wagwoord gebruik vir bankrekeninge, e-pos en sosiale media nie. Gebruik `n twee-stap bekragtigingsproses, biometrie of sekuriteitsleutels.
Hou jou toestelle skoon.
Hou die sagteware, bedryfstelsel, anti-virusprogramme en toepassings op jou selfoon en rekenaar op datum om dataverlies, infeksies en malware te voorkom.
Pas die goue reël toe.
As jy nie jou inligting geplaas wil hê nie, moet ook nie ander se inligting plaas nie.
Beveilig jou toestelle.
Elke toestel moet beskerm wees met 'n wagwoord of sterk bekragtigingsproses – vingervee, gesigherkenning, ens. Tot watter inligting sal iemand toegang hê as hulle jou toestel in die hande kry?
Dink voor jy 'n toepassing gebruik.
Inligting oor jou, soos die speletjies wat jy speel, jou kontaklys, waar jy koop en waar jy bly, kan waardevol wees vir iemand anders. Toepassings, soos Strava, samel al hierdie inligting in.
FEITE EN STATISTIEKE
41% van Amerikaners is al aanlyn bedreig en een in elke 5 (18%) is al ernstig geteistering.
82% van kuberbekruipers gebruik sosiale media om uit te vind waar hulle potensiële slagoffers bly, waar hulle skool toe gaan, ens.
Vier uit vyf US-dokterpraktyke was al slagoffers van kuberaanvalle. Hou in gedagte dat mediese en gesondheidsinligting onder die mees sensitiewe en persoonlike inligting van 'n individu tel.
This entry was posted on Maandag, Januarie 29th, 2018 at 11:32 vm	and is filed under Sekuriteit, Wenke. You can follow any responses to this entry through the RSS 2.0 feed. Both comments and pings are currently closed.